PIECES A L’APPUI. 
237 
Ecsponse bc l’auteur aur Dames. 
Pour obéyr à vous , à qui je suis 
Entièrement et dois plus que ne puis 
Jamais paier, mesdames souveraines, 
Mes princesses , déesses et seraines , 
Puisqu’il vous plest, je feray mon devoir 
Et mesdisans, de mon petit povoir, 
Informeray de vos haultes vertus, 
Tant que par moy leurs mesdicts abatus 
Seront du tout, et vostre honneur levé 
En sou hault pris sur les eieulx eslevé ; 
Et prie à Dieu qu’il me doint si bien dire , 
En vous louant, que fasse crever d’ire 
Les mesdisans et toutes leurs sequelles ; 
Contre eulx diray paroles Dieu scet quelles. 
Dénote oropsou à Hostre-Damc pour garber l'Ijonnenr bcs Dames. 
Éternelle Dame des eieulx, 
Luminayre des humains yeulx, 
Glorieuse beauté parfonde, 
Déesse par dessur les dieux, 
Confort, espoir des corps mortieulx, 
Rose, lis , violette monde, 
O fleur du monde ! 
A ceste heure je me présente 
Devant vostre face excellente 
Que cuer ne ceuil ne peut comprendre, 
Vous priant, vierge précellente, 
Que vostre doulceur voye et sente 
Les prières que vous vueil rendre. 
Nonobstant que, Vierge bénigne, 
Je sois trop vil et trop indigne 
De vous prier en quelque place 
Et n’aye en moy vertu ne signe 
Par quoy je puisse estre condigne 
De m’offrir devant vostre face , 
Sinon par grâce 
De quelle je vous sens plus large 
Que ciel et terre n’ont de large 
Ne que la mer n’a de parfont; 
Pourtant, si péchié trop me charge 
Quant je me sens soubz votre targe, 
Vos doulceurs espérer me font. 
Princesse des eieulx glorieuse , 
Bataillère victorieuse, 
Trésor de toute courtoysie, 
Noble dame très-grâcieuse, 
Plus que nulle riens merveilleuse, 
O seule fleur de Dieu choisie ! 
Je vous mercie 
Et de voix et de sens et d’ame; 
Car aujourd’hui, bénigne Dame, 
M’avez donné force et puissance 
Sur mesdisant, traître et infâme, 
Plain d’ordure et plain de diffame 
Et de toute mauvaise usance. 
